जम्मू एवं कश्मीर विधानसभा में गूंजा 'वंदे मातरम'  
भाजपा के विधायकों ने जम्मू एवं कश्मीर विधानसभा में सोमवार को बजट सत्र शुरू होते ही 'वंदे मातरम'के नारे लगाए।
भारतीय जनता पार्टी (भाजपा) के विधायकों ने जम्मू एवं कश्मीर विधानसभा में सोमवार को बजट सत्र शुरू होते ही 'वंदे मातरम'के नारे लगाए। भाजपा विधायक सीने पर तिरंगा झंडा चस्पा किए एक सुर में 'वंदे मातरम' के नारे लगाते रहे । उन्होंने श्रीनगर में लाल चौक पर गत 26 जनवरी को तिरंगा फहराने से रोकने को लेकर उमर अब्दुल्ला सरकार को देश विरोधी करार दिया।  भाजपा विधायक चमन लाल गुप्ता ने इस मसले को विधानसभा में उठाया। इसके साथ ही पार्टी विधायकों ने 'जो कहेगा पाकिस्तान, उसको देंगे कब्रिस्तान' के भी नारे लगाए।